**Pjotr Nikolajevitsj Mamonov** (russisk: Пётр Никола́евич Мамо́нов, født 14. april 1951 i Moskva i Sovjetunionen, død 15. juli 2021 i Moskva) var en russisk rockemusiker, film- og teaterskuespiller.

Liv og virke
------------

### Bakgrunn

Mamonov var sønn av en ingeniør og en oversetter fra norsk.[] I tenårene kjedet han seg som en stiljaga og havnet ofte i slåsskamp; ett resultat var et arr over magen (som kan sees i filmen *Igla*, som han opptrådte i tyve år senere).[] Mamonovs foreldre ble separert i midten av 1950-årene og moren innledet et forhold til ingeniøren Nikolaij Bortnitsjuk. Dette førte til at Pjotr i 1958 fikk en halvbror, Aleksej Bortnitsjuk.

### Karriere

Mamonov var på 1980-tallet en av få sovjetiske rockemusikere som klarte å få anerkjennelse også i utlandet,[] med bandene «Zvuki Mu», og senere, på 1990-tallet, det 'nye' «Zvuki Mu». Gjennombruddet på storskjerm kom i 1990 da han spilte hovedrollen i Pavel Lungins *Taxi Blues*. Han skulle senere vende tilbake for å samarbeide med Lungin i titlene *Island* og *Tsar*.

I Vest-Europa samarbeidet han med Brian Eno. Foruten å begynne i filmen opptrådte han en tiårs tid med énmanns teaterperformancer. Blant disse forestillingene kan nevnes en absurd fremmedgjort versjon av Anton Tsjekhovs teaterstykke *Frieriet* (Предложение), som han kalte *Finnes det liv på Mars? - eller Sjokolade-Pusjkin*, der han har utgangspunkt i dikteren Aleksander Pusjkin, men uten å sitere noe fra dennes verker.

På 1990-tallet konverterte Mamonov til Den russisk-ortodokse kirke og forlot Moskva for å bosette seg på landsbygda. Han mottok en velsignelse fra sin bekjenner for å spille i «Øya», og hans egen religiøse fromhet burde være en grunn til at Mamonovs innsats i filmen var mer enn bare skuespill; han så på «øya» som en helhet som en religiøs preken. Han trekker dette så langt at han ved forskjellige anledninger utenfor det hvite lerretet har fortsatt å spille sin rolle, og med karakterens særegne karaktertrekk fremført oppløftende formaningstaler..

### Død

Den 26. juni 2021 ble Mamonov innlagt på sykehus med covid-19. Han ble lagt i medisinsk indusert koma og døde den 15. juli i en alder av 70 år.

Referanser
----------

1. ↑   Internet Movie Database, IMDb-nummer nm0541136, besøkt 13. august 2015[Hentet fra Wikidata]
2. ↑   «Умер Петр Мамонов»[Hentet fra Wikidata]
3. ↑   Tusovka: who's who in the new Soviet rock culture, side(r) 146[Hentet fra Wikidata]
4. ↑  «Russian culture icon Pyotr Mamonov dies with coronavirus aged 70». *euronews* **(engelsk)**. 16. juli 2021. Besøkt 20. august 2021.
5. ↑  Per-Arne Bodin: *"The holy fool as a TV hero: about Pavel Lungin's film The Island and the problem of authenticity"*
6. ↑  Bodin
7. ↑  "Sermon of Pyotr Mamonov"
8. ↑
9. ↑  «Умер Петр Мамонов». *Izvestija*. 15. juli 2021.

Eksterne lenker
---------------

* (en) Pjotr Mamonov på Discogs Rediger på Wikidata

* (en) Pjotr Mamonov på MusicBrainz Rediger på Wikidata

* (en) Pjotr Mamonov på Last.fm Rediger på Wikidata
* (en) Pjotr Mamonov på Internet Movie Database Rediger på Wikidata

* (da) Pjotr Mamonov på Filmdatabasen Rediger på Wikidata

* (fr) Pjotr Mamonov på Allociné Rediger på Wikidata

* (en) Pjotr Mamonov på AllMovie Rediger på Wikidata

* (en) Pjotr Mamonov hos Rotten Tomatoes Rediger på Wikidata

* (en) Pjotr Mamonov hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs
 |